Helichrysum stoechas

Helichrysum stoechas er en halvbusk i kurvplantefamilien.

Den blir opptil 50 cm høy med en ganske opprett vekst. Bladene er hvitfiltete og linjeformede, og når de knuses har de en sterk krydderduft. Blomsterkurvene sitter i en tett, kulerund, 15–30 mm bred kvast. Enkeltblomstene er gule og alle er rørformede. Rundt blomstene sitter lysegule støtteblad. 

Arten vokser i garrigue og på steder med sand og stein inkludert sanddyner. Den er utbredt fra Den iberiske halvøy og Nordvest-Afrika østover til Tyrkia. Langs den franske atlanterhavskysten vokser arten i sanddyner helt nord til Bretagne.

En form med blader uten sterk lukt fra det østre middelhavsområdet ble tidligere regnet som en egen art, Helichrysum congulatum eller Helichrysum siculum, men betraktes av Flora Europaea som underarten Helichrysum stoechas subsp. barrelieri. Blomsterkvastene er mer åpne, ikke kulerunde og 25–64 mm brede.

 Kilder 



 INPN – Helichrysum stoechas Besøkt 28. oktober 2014.

 Eksterne lenker 


Kategori:Kurvplantefamilien